CELEX: 32019R0648
Language: ro
Date: 2019-04-15 00:00:00
Title: Regulamentul de punere în aplicare (UE) 2019/648 al Comisiei din 15 aprilie 2019 de abrogare a Regulamentului de punere în aplicare (UE) nr. 113/2014 privind clasificarea anumitor mărfuri în Nomenclatura combinată

25.4.2019   
               
               
                  RO
               
               
                  Jurnalul Oficial al Uniunii Europene
               
               
                  L 110/16
               
            
         REGULAMENTUL DE PUNERE ÎN APLICARE (UE) 2019/648 AL COMISIEI
         din 15 aprilie 2019
         de abrogare a Regulamentului de punere în aplicare (UE) nr. 113/2014 privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Prin Regulamentul de punere în aplicare (UE) nr. 113/2014 (2), Comisia a clasificat un aparat conceput pentru a capta o secvență de imagini și incluzând o memorie internă volatilă care permite stocarea temporară a imaginilor respective (așa numita „cameră ultrarapidă”), la codul NC 8525 80 19 drept „Camere de televiziune, Altele”.
                  
               
                     (2)
                  
                  
                     În hotărârea sa privind cauza C-372/17 (3), Curtea de Justiție a declarat nul Regulamentul de punere în aplicare (UE) nr. 113/2014.
                  
               
                     (3)
                  
                  
                     Din motive de securitate juridică, dispozițiile care au fost declarate nule de către Curtea de Justiție ar trebui să fie eliminate în mod formal din ordinea juridică a Uniunii.
                  
               
                     (4)
                  
                  
                     Prin urmare, Regulamentul de punere în aplicare (UE) nr. 113/2014 ar trebui să fie abrogat.
                  
               
                     (5)
                  
                  
                     Măsurile prevăzute de prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Regulamentul de punere în aplicare (UE) nr. 113/2014 se abrogă.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 15 aprilie 2019.
            
               
                  Pentru Comisie,
               
               
                  Pentru Președinte,
               
               Stephen QUEST
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul de punere în aplicare (UE) nr. 113/2014 al Comisiei din 4 februarie 2014 privind clasificarea anumitor mărfuri în Nomenclatura combinată (JO L 38, 7.2.2014, p. 20).
         
            (3)  Hotărârea Curții de Justiție din 13 septembrie 2018, Vision Research Europe, C-372/17, EU:C:2018:708.